-Ευχαριστώ για τον καφέ, φίλε. -Χαρά μου.
Είναι κάπως ιδιόρρυθμη, αλλά τη λατρεύω.
Είναι η καλύτερη.
Το βρίσκω σημαντικό. Όλα πρέπει να είναι...
τέλεια.
Ναι.
Ευχαριστώ.
Χρησιμοποιείτε την κουζίνα; Μοιάζει αχρησιμοποίητη.
Φυσικά. Μαγείρεψα εδώ χτες το βράδυ.
Μα είναι σαν...
Το ξέρω. Είναι πολύ καθαρή.
Γιατί την καθαρίζω πολύ καλά.
Δεν ξέρω αν το εκτιμά η γυναίκα μου, για να πω την αλήθεια.
Όταν όλοι πάνε για ύπνο,
εγώ μετά ξεκινάω,
καθαρίζω τα κεριά, ανάβω τα φώτα στη σωστή ρύθμιση
και τα τακτοποιώ όλα, γιατί δεν μ' αρέσει το πρωί
να βλέπω ποτήρια, πιάτα και μπολάκια.
Είναι κουραστικό.
Κουράζομαι να καθαρίζω το κάθε κερί,
να του κόβω το φιτίλι... Είναι κουραστικό.
Κόβεις τα φιτίλια;
Κόβω τα φιτίλια, καθαρίζω το γυαλί.
Έχω θέμα με την κάπνα μέσα στο κερί.
Ξέρω, είναι περίεργο.
Είναι τόσο τέλειο.
Είδες; Δεν το εκτιμά.
Αυτό γίνεται.
-Το εκτιμώ αυτό που κάνεις. -Ναι;
-Ναι. -Καλά.
Μην την πιστεύετε.
Ακούγεται σαρκαστικό όταν το λέει.
Κοίτα. Ισιώνει τις καρέκλες.
Ξέρω. Είναι...
Αγάπη μου, πού πάει αυτό; Θυμάσαι;
Ναι.
Φυσικά.
Συγγνώμη για το φλιτζάνι.
Λοιπόν, φεύγω.
-Έχεις πολλή δουλειά; Πού πας; -Στη δουλειά.
Πας στη δουλειά;
Πάω στο εργοστάσιο μόδας, παιδιά.
-Πού πας; -Περιποίηση προσώπου.
Έτσι μπράβο.
ΜΠΕΚΑΜ
ΕΠΕΙΣΟΔΙΟ 2 ΚΟΚΚΙΝΗ ΚΑΡΤΑ
Μακάρι να υπήρχε χάπι που να σβήνει κάποιες...
αναμνήσεις.
Κόκκινη κάρτα για τον Μπέκαμ.
Όχι!
Η Αργεντινή περνάει και η Αγγλία μένει εκτός.
Ο Μάικλ Όουεν, συντετριμμένος. Ο Πολ Ινς, με δάκρυα στα μάτια.
Λυπάμαι πολύ για όλους.
Έκανα ένα ηλίθιο λάθος.
Δεν γίνεται να βλέπει πού κλωτσάει.
-Τινάζει όμως το πόδι του. -Όντως.
Δεν είναι για κόκκινη αυτό.
Άλλαξε τη ζωή μου.
Αν δεν είχε αποβληθεί ο Μπέκαμ, ίσως να νικούσαμε.
Πιθανό. Πάντως, θα το μετανιώσει.
Αλλά θα μάθει να ζει μ 'αυτό.
ΝΤΙΕΓΚΟ ΣΙΜΕΟΝΕ ΑΡΓΕΝΤΙΝΗ
Θεωρείς ότι άξιζε κόκκινη κάρτα;
Με τίποτα.
Η επαφή ήταν ελάχιστη.
Υπάρχει μια υπερβολή.
Έπεσα κάτω από μια ανύπαρκτη κλοτσιά του Ντέιβιντ.
Τι ηθοποιός. Θα σε βάλω σε ταινία μου.
Η ομάδα της Αργεντινής χλεύαζε τους παίκτες της Αγγλίας καθώς περνούσαν.
Το όνειρό τους για το Παγκόσμιο Κύπελλο είχε χαθεί.
Ένιωθα πολύ ευάλωτος και μόνος.
Η ομάδα της Αγγλίας επέστρεψε
μετά τη χθεσινή ήττα από την Αργεντινή στα πέναλτι.
ΑΕΡΟΔΡΟΜΙΟ ΧΙΘΡΟΟΥ ΛΟΝΔΙΝΟ
Εντάξει, παιδιά.
Ντέιβιντ!
Καθώς προχωρούσα,
ήταν ένας απαίσιος παπαράτσι...
που προχωρούσε δίπλα.
"Πώς νιώθεις που απογοήτευσες τη χώρα σου;
Είσαι ξεφτίλα".
Πιστεύεις ότι θα παίξεις ξανά για τη χώρα σου;
Κανόνισαν ιδιωτικό χώρο για να βρεθώ με τους γονείς μου.
Τρέχεις να κρυφτείς;
Ήταν πολύ ταραγμένος.
Έπεσε στην αγκαλιά μου και είπε
"Τους απογοήτευσα όλους". Του είπα "Όχι.
Δεν απογοήτευσες κανέναν".
Του είπα "Ψηλά το κεφάλι".
Τότε, είπα στους γονείς μου "Πρέπει να σας πω κάτι.
Η Βικτόρια είναι έγκυος".
Και το πρώτο πράγμα που βγήκε από το στόμα του μπαμπά μου ήταν...
"Αμάν. Διάλεξες τη χειρότερη στιγμή".
Ο Μπέκαμ φεύγει από την Αγγλία απευθείας για Νέα Υόρκη
για να βρεθεί με τη σύντροφό του, τη Βικτόρια Άνταμς.
SPICE GIRLS ΜΑΝΤΙΣΟΝ ΣΚΟΥΕΡ ΓΚΑΡΝΤΕΝ
ΣΗΜΕΡΑ - 8 Μ.Μ. ΕΞΑΝΤΛΗΘΗΚΕ!
Θα δω τον Ντέιβιντ αύριο. Έχω να τον δω δύο μήνες.
Δεν θυμάμαι πώς είναι η αγκαλιά του.
Έτσι!
Κι εγώ θα κάνω...
Θα πω "Έλα, μωρό μου!"
Θυμάμαι ότι δεν καταλάβαινα πόσο σοβαρό ήταν αυτό που είχε συμβεί.
Γιατί δεν παρακολουθούσα ποτέ ποδόσφαιρο.
Λατρεύω να τον βλέπω να παίζει, αλλά λατρεύω κι ό,τι κάνει.
Και τοίχο να έβαφε, θα μου άρεσε να τον βλέπω.
Καταλαβαίνετε τι εννοώ; Αυτόν ήθελα να υποστηρίξω.
-Είστε όλες ντυμένες; -Ναι.
Γεια σου, Ντέιβιντ.
Πώς είσαι;
Καλά. Εσύ;
Ωραία. Χαίρομαι που σ' έχουμε πάλι στη Spice Cam.
Χαίρομαι που είστε εδώ μαζί και οι δύο.
-Ας ρίξουμε μια ματιά. -Ωραία. Τελείωνα...
Δεν μ' ενθουσιάζει αυτή. Εδώ φαίνομαι πολύ σοβαρή.
Όταν ήρθε να με δει στην Αμερική, ένιωθε ότι είχε απογοητεύσει τον εαυτό του,
τους συμπαίκτες του, τη χώρα του,
τους οπαδούς του, εμένα.
Ένιωθε ότι τους απογοήτευσε όλους.
Αλλά όταν ήταν μ' εμάς τις Spice Girls, υπήρχε προστασία.
Ήμασταν απρόσιτες.
Δημιουργήσαμε τείχος προστασίας γύρω του.
Σκεφτόμουν "Ωραία, είμαι στην Αμερική. Είμαι ασφαλής".
Περιμέναμε το πρώτο μας μωρό.
Σκεφτόμουν "Θα είμαι μια χαρά. Μια δυο μέρες,
και θα το ξεχάσουν".
Με θολωμένα μάτια και βαριά καρδιά πήγαν οι Άγγλοι στη δουλειά σήμερα.
Ωραίος αγώνας, είπαν, αλλά τους απογοήτευσε ένας παίκτης.
Ο Μπέκαμ φέρθηκε απαράδεκτα.
Ντροπή να αποβληθεί σε τέτοιο αγώνα. Κρίμα η καριέρα του.
Ασυγχώρητο.
Είμαι συγκλονισμένος. Όπως και όλη η χώρα. Το είχαμε ανάγκη.
Ένας οπαδός εδώ δεν άντεξε
και πέταξε την τηλεόραση από τον τρίτο μετά τη λήξη του αγώνα.
"Απογοητευμένος. Συντετριμμένος". Έτσι λένε,
και κατηγορούν τον Μπέκαμ.
Ναι.
Δεν νομίζω ότι συνειδητοποιούσαμε τι συνέβαινε στο Η.Β.
-Και τον έχει δει κανείς; -Απ' όσο γνωρίζουμε,
ο Ντέιβιντ Μπέκαμ γύρισε στην Αγγλία το απόγευμα.
"Παιδαριώδης. Επαίσχυντος. Ανόητος".
Οι λιγότερο προσβλητικές λέξεις με τις οποίες
περιέγραψαν τον Ντέιβιντ Μπέκαμ.
ΤΕΛΕΙΩΣ ΗΛΙΘΙΟΣ
Ο Ντέιβιντ γύρισε σπίτι πριν από μένα, γιατί ήμουν ακόμα σε περιοδεία
και πέρασε από το προστατευμένο περιβάλλον
στην απόλυτη ανθρωποφαγία.
Ντέιβιντ!
-Εδώ! -Ντέιβιντ! Εδώ!
Δεν έχω μιλήσει ποτέ γι' αυτό, επειδή δεν μπορώ.
Δυσκολεύομαι να μιλήσω για όσα πέρασα,
γιατί ήταν κάτι πραγματικά ακραίο.
Απογοητευτήκαμε όλοι και θα το συζητάμε για χρόνια.
Απογοήτευσε τους συμπαίκτες του και τη χώρα του.
Όλη η χώρα με μισούσε.
Με μισούσαν.
Ως και ο πρωθυπουργός τοποθετήθηκε.
Μετά την αποβολή του Μπέκαμ,
ο τρόπος που κρατήθηκαν ενωμένοι και ανασυντάχτηκαν
ήταν ένα εξαιρετικό κατόρθωμα.
Αν ήταν διαφορετικά τα πράγματα, δεν μας σταματούσε κανείς.
ΜΙΑ ΣΤΙΓΜΗ ΤΡΕΛΑΣ
Ο Γκλεν Χοντλ δεν βγήκε μπροστά να προστατέψει τον Ντέιβιντ.
Πρέπει πλέον να μάθει ότι δεν υπάρχει περιθώριο για τέτοια.
Υπάρχει τιμωρία. Και τιμωρηθήκαμε.
Πόσο ήταν ο Ντέιβιντ; 23 ετών;
Είσαι παιδί στα 23.
Και ο Γκλεν Χοντλ ήταν άντρας...
Μάλλον, δεν θα τον έλεγα άντρα.
Ήταν μεγαλύτερος.
ΑΚΟΜΑ ΕΞΑΛΛΟΣ; ΒΓΑΛΕ ΤΟ ΑΧΤΙ ΣΟΥ.
Θέλω να πω... Το απόλυτο μίσος.
Δημόσιος εκφοβισμός σε άλλο επίπεδο.
Μας χτύπησαν την πόρτα.
Άνοιξα την πόρτα
και δεν το πίστευα. Ήταν κάπου 30
δημοσιογράφοι και φωτογράφοι απέξω.
Και μετά έμαθα ότι υπήρχε ένα βανάκι στον δρόμο
με μια τεράστια κεραία
συνδεδεμένη στο τηλέφωνο.
Ο πατέρας του Μπέκαμ λέει ότι μιλάει με τον γιο του καθημερινά,
και ότι ο γιος του δεν είναι ο εαυτός του.
Μεγαλώσαμε μαζί.
Μικρός, έπαιζα στη Μάντσεστερ Γιουνάιτεντ.
Μπήκα όταν ήμουν δέκα.
Το 'παιξα έξυπνα. Σκέφτηκα "Γαμώτο. Δεν θα γίνω τόσο καλός,
οπότε ας γίνω φίλος του".
Την πρώτη φορά που πήγαμε σε εστιατόριο μετά το Μουντιάλ,
υπήρχε απόλυτη ησυχία και όλοι του έριχναν θανατηφόρες ματιές.
Τον κοιτούσαν όλοι στον χώρο.
Ήταν μόνο η αρχή. Μετά, χειροτέρεψε.
Περπατούσε στον δρόμο, και τον έφτυναν.
Έπεφταν πάνω του επίτηδες,
για να τον πετύχουν, και τον έβριζαν.
Του έλεγαν διάφορα.
Τον συνοδεύαμε στην τουαλέτα. "Ποιος θα τον πάει τώρα;"
Τον ακολουθούσαμε, δεν τον αφήναμε μόνο του.
Σπάσαμε το παγκόσμιο ρεκόρ ταχύτητας από μπαρ σε μπαρ,
από μέρος σε μέρος.
Στο αμάξι,
όταν συναντούσαμε φανάρι, ήταν ό,τι χειρότερο,
γιατί ήταν διάφοροι που έβγαιναν,
χτυπούσαν το αμάξι, το παράθυρο.
Έβριζαν... Ήταν σκέτη τρέλα.
Καθόμασταν έτσι στο αμάξι.
Δεν αντιδρούσε. Ούτε μία φορά.
Ένα ομοίωμα του 23χρονου κρεμόταν έξω από μια παμπ στο Λονδίνο
μέχρι που επενέβη η αστυνομία.
Δικό σας δεν είναι; Θα μας εξηγήσετε...
Δεν είναι, το δανείστηκα.
Η αστυνομία λέει ότι το κρέμασμα ομοιώματος υποκινεί βία.
Ανοησίες, έτσι; Ανοησίες.
ΣΤΟΧΟΣ ΟΙ ΜΠΕΚΑΜ
Είναι γελοίο.
Με προπηλάκιζαν καθημερινά, όπου κι αν πήγαινα.
Να περπατάω και να βλέπω...
ανθρώπους να με στραβοκοιτάνε,
να με φτύνουν, να με βρίζουν, να με πλησιάζουν
και να λένε αυτά που έλεγαν...
Είναι... πολύ δύσκολο. Πραγματικά δύσκολο.
ΑΦΙΞΕΙΣ ΕΞΩΤΕΡΙΚΟΥ
Δεν έτρωγα, δεν κοιμόμουν.
Ήμουν χάλια.
Ήταν συντετριμμένος.
Απόλυτα συντετριμμένος.
Ήταν κομμάτια.
Δεν ήξερα τι να κάνω.
ΜΑΝΤΣΕΣΤΕΡ ΓΙΟΥΝΑΪΤΕΝΤ
Ωραία τραγουδάω;
Με πήρε το αφεντικό.
Λέει "Πώς είσαι;"
Και τότε... Νομίζω ότι συγκινήθηκα.
"Πώς είσαι;"
Και λέω "Όχι πολύ καλά, αφεντικό".
Λέει "Καλά.
Μην ανησυχείς, παλικάρι μου".
Του λέω "Πήγαινε διακοπές.
Όταν γυρίσεις, θα σε φροντίσουμε".
Μετά είδα το γράμμα σου
"Μη διαβάζεις εφημερίδες.
Δεν έχει νόημα.
Αγνόησέ τις".
Τα ΜΜΕ στην Αγγλία... Εντάξει, στις ΗΠΑ είναι άθλια. Αλλά εδώ σε κατασπαράζουν.
Σε λιθοβολούν.
Ποιος είναι αυτός;
Θυμάμαι όταν γύρισε στην προπόνηση.
Καλημέρα. Πώς είσαι;
Όλα καλά, Ντέιβ;
Ενώ πάντα είναι κούκλος, ήταν χάλια.
Συνήθως είναι μαυρισμένος. Ήταν άσπρος σαν το γάλα.
Είχε μαύρους κύκλους. Υπέφερε.
Ορίστε; Ναι, πάρα πολύ. Ίσως... Καλημέρα, Ντέιβιντ.
Σας ήταν δύσκολο που ήταν εναντίον του όλη η Αγγλία;
Δεν μου άρεσε καθόλου, αλλά δεν μου έπεφτε λόγος.
Ήθελα να μιλήσω, αλλά δεν γινόταν.
Κράτησα το στόμα μου... Ξέρετε.
Όπως έκανα πάντα.
Ήταν καταρρακωμένος.
Και πληγωμένος.
Αλλά ο σερ Άλεξ έχτισε ένα νησί.
Όποιος δεν ήταν φίλος δεν πλησίαζε στο νησί.
Ξέρετε. Τους διώχναμε.
Ήταν σαν εσωτερικό άδυτο.
Χωρίς παράθυρα.
Φροντίζαμε ο ένας τον άλλο.
Δεν κρεμάς τους δικούς σου.
Δεν τους εγκαταλείπεις, δεν τους πουλάς.
Γουστάρω!
Δεν τους παρατάς όταν ζορίζονται. Δεν θα το κάναμε ποτέ.
Ποτέ.
Λοιπόν, αυτό που θέλω είναι να προσέξετε την άμυνα.
Ο σερ Άλεξ ήξερε να μας ενώνει ενάντια στον κόσμο.
"Η Γιουνάιτεντ εναντίον όλων".
Δεν έχουν ελπίδα απέναντί μας.
Δεν έχουν ελπίδα μπροστά σας.
"Κερδίζουμε παρά τις αντιξοότητες".
Νομίζω ότι το απολαμβάναμε που μας μισούσαν όλοι.
Να φροντίσετε να είστε έτοιμοι για αύριο, εντάξει;
Αλλά να το απολαύσετε.
Ερωτήσεις;
Εντάξει. Πάμε.
Αυτό έκανε και με τον Ντέιβιντ.
Εμείς εναντίον όλων.
Ήταν σε στιλ "Παίζετε αύριο,
οπότε συγκεντρωθείτε και κάντε αυτό που ξέρετε".
Ήταν το μόνο που μπορούσα να ελέγξω.
Όταν ήμουν στο γήπεδο, ένιωθα ασφαλής.
Υπάρχουν φόβοι ότι η ομάδα χούλιγκαν
που μαχαίρωσε οπαδό της Άρσεναλ το '92
σχεδιάζει να επιτεθεί στον Μπέκαμ όταν μπει στο γήπεδο.
Τότε ήταν που η Κάθι βρήκε σφαίρες σε γράμματα.
Προφανώς, χρειάστηκε να φέρουν την αστυνομία
λόγω των απειλών εναντίον του.
Του έστειλαν σφαίρα;
Δεν θα μιλούσα ποτέ γι' αυτό. Με συγχωρείτε.
Δεν μιλάω γι' αυτό.
Πώς προβλέπετε την εξέλιξη του αυριανού αγώνα;
Θα είναι αγχωμένος.
Όπως όλοι οι νεαροί παίκτες.
Αλλά θα τον βοηθήσουν οι συμπαίκτες του.
Κι εγώ.
Οπότε...
ΓΟΥΕΣΤ ΧΑΜ ΕΝΑΝΤΙΟΝ ΜΑΝ. ΓΙΟΥΝΑΪΤΕΝΤ ΠΡΩΤΟΣ ΑΓΩΝΑΣ ΕΚΤΟΣ ΕΔΡΑΣ 98/99
Θα πουλήσετε πολλές φανέλες;
Όχι του Μπέκαμ. Όχι στο Γουέστ Χαμ.
Ο ΜΠΕΚΑΜ ΜΕ ΚΛΟΤΣΗΣΕ 2
Αν είχαμε το ταλέντο του στο ποδόσφαιρο, θα μέναμε στο γήπεδο για 90 λεπτά.
Στο Γουέστ Χαμ ήταν φρίκη.
Τον περίμεναν χιλιάδες στους δρόμους.
Μπέκαμ, μαλάκα! Μπέκαμ, καριόλη!
Παλιομαλάκα!
Καριόλη!
Παλιομαλάκα!
Γαμιόλη! Μαλάκα!
Στέκεσαι εκεί και όλοι λένε
"Αλήθεια συμβαίνει αυτό; Μοιάζει θέμα ζωής και θανάτου".
Οι οπαδοί άρχισαν να τον γιουχάρουν. Γινόταν χαμός.
Νούμερο πέντε, Ρόνι Τζόνσεν. Νούμερο επτά, Ντέιβιντ Μπέκαμ.
Στον Μπέκαμ.
Ήταν απαίσιο.
Θυμάμαι μια γυναίκα να κρατάει μια εφημερίδα
που τον έδειχνε κρεμασμένο.
Κόρνερ για τη Γιουνάιτεντ. Άρα, ο Μπέκαμ.
Μπέκαμ, ζωντόβολο!
Θύμωσα που τον έβριζαν.
Κι ήταν ένας τύπος, που μου ζήτησε να πάμε έξω.
Σε στιλ "Έλα. Πάμε έξω".
Μπέκαμ, παλιομαλάκα!
Μπέκαμ, γαμιόλη!
Ναι. Ως γονιός, δεν είναι ωραίο να το βλέπεις αυτό.
Μου φέρνει δάκρυα ακόμα.
Γίναμε το κέντρο της προσοχής, κάτι που δεν θα ήθελα ποτέ για κανέναν,
πόσο μάλλον για τους γονείς μου.
Και δεν μπορώ να συγχωρέσω τον εαυτό μου.
Αυτό είναι το δύσκολο κομμάτι του τι έγινε τότε.
Γιατί τα βάζεις με τον εαυτό σου;
Γιατί εγώ έκανα το λάθος.
Τώρα μόνο,
που είμαι 47 ετών...
Τώρα κατηγορώ τον εαυτό μου.
-Ακόμα; -Ναι.
Ο κολλητός μου δεχόταν επίθεση.
Υπερβολικά. Ήξερα ότι θα τον έκραζαν για μια δυο μέρες.
Αλλά αυτό παρατράβηξε. Κράτησε για μήνες.
Ο Μπέκαμ δεν είναι ο πρώτος που ανακαλύπτει
ότι στην κορυφή τα βρίσκεις δύσκολα.
Τότε δεν μιλούσαν για ψυχική υγεία.
Ενώ τώρα, το πρώτο που ρωτάνε είναι
"Πώς είσαι ψυχικά; Μίλησες με κανέναν;"
Ο Ντέιβιντ ήταν μόνος.
Έβγαινε στην εθνική με το αμάξι. Όχι για λίγο, αλλά για ώρες.
Απλώς οδηγούσε χωρίς προορισμό.
Έφτανε κάπου και γύριζε πίσω.
Οι φωνές θα δυναμώσουν όπου να 'ναι.
Δεν ανοιγόταν.
Τα κρατούσε όλα μέσα του.
Νοοτροπία εργατικής τάξης, παλιάς κοπής. "Σφίξε τα δόντια, θα το ξεπεράσεις".
Μπέκαμ.
Όταν περνούσα δύσκολες στιγμές,
κατάφερνα να το απωθώ.
Αλλά μέσα μου...
με σκότωνε.
Ο Ντέιβιντ Μπέκαμ.
Φοβερή πάσα.
Είχε πραγματικά κατάθλιψη.
Απόλυτα κλινική κατάθλιψη.
Υπέφερα πάρα πολύ.
Ακόμα και τώρα θέλω να τους σκοτώσω.
Ακόμα τον γιουχάρουν όπου κι αν πάει.
Προσωπικά, θεωρώ τη συνεχιζόμενη βεντέτα εναντίον του
πραγματικά γελοία.
Αν είναι δυνατόν!
Όποτε με κλοτσούσαν εκείνη τη σεζόν,
έκαναν σαν να είχαν βάλει δύο γκολ.
Μπέκαμ.
Ευτυχώς, ο Μπέκαμ είχε συμπαίκτες ικανούς να ισοπεδώσουν κάποιον.
Θα έχουμε φασαρίες τώρα!
Η επίθεση σ' αυτόν είναι σε όλους.
Ήταν απάνθρωπο αυτό που αντιμετώπιζε.
Απάνθρωπο.
Θα είχε καταρρακώσει το 99,9% των ποδοσφαιριστών.
Ιδανική θέση για τον Μπέκαμ.
Πώς να λειτουργήσεις;
Δεν ξέρω. Ειλικρινά. Δεν ξέρω.
Βλακόμουτρο!
Παλιομαλάκα!
Είσαι για τα μπάζα, ρε!
Ναι.
Πολλές φορές έβλεπα τον Ντέιβιντ να παίζει από εδώ όταν ήταν μικρός.
Ναι.
Είναι παράξενο να βλέπεις πόσα έχουν αλλάξει εδώ.
Νομίζω ότι μπόρεσα να αντέξω την κατακραυγή από τους οπαδούς...
εξαιτίας του τρόπου που μου φερόταν ο πατέρας μου.
Είναι παράξενο.
Οπότε...
Ο μπαμπάς μου είχε εμμονή με τη Γιουνάιτεντ.
Δεν έχουν φωτογραφίες της ομάδας. Πρέπει να τους φέρω μία.
Ήταν το όνειρό του.
Βλέπω πολλές φανέλες της Άρσεναλ.
Τίνος;
Το όνειρό του ήταν να έχει έναν γιο που να παίζει στη Γιουνάιτεντ.
Να ο Τσάρλτον!
Φοβερό γκολ!
Τι ομάδα.
Σπουδαίος άντρας.
Πίσω στον Τσάρλτον. Και γκολ!
Το γκολ που θα βάλει την Αγγλία στον τελικό.
Ο Τσάρλτον είναι ο ήρωάς μου.
Βασίζομαι στο ένστικτο. Δεν το σκέφτομαι πολύ.
-Το πλήρες όνομά του; -Ντέιβιντ Ρόμπερτ Τζόζεφ.
"Ρόμπερτ" από τον Μπόμπι Τσάρλτον.
Φοβερό σουτ!
Κάνατε εξάσκηση σ' αυτό το σουτ;
Όλη την ώρα.
Όπως σε όλα στη ζωή,
ποδόσφαιρο, σκοποβολή, είναι θέμα εξάσκησης.
Ήθελα να γίνω ποδοσφαιριστής.
Αλλά είχα το επόμενο καλύτερο πράγμα.
Μ' έβγαζε έξω για ώρες.
Του έμαθα να κλοτσάει σωστά. Αριστερό, δεξί.
Αριστερό, δεξί, ξανά και ξανά.
Το θέμα ήταν το κοντρόλ.
Ακόμα κι όταν ήμουν εφτά, οχτώ
κλότσαγε την μπάλα όσο πιο ψηλά γινόταν, κι έλεγε
"Κάνε κοντρόλ. Μπορείς καλύτερα.
Ξανά. Δεν το κάνεις αρκετά καλά. Ξανά".
-Ξανά και ξανά. -Ωραία μακριά μπαλιά.
Ξεκίνησε να παίζει στους Ρίτζγουεϊ Ρόβερς.
Ήταν εξαιρετικός.
Από τότε, πάντα νικούσε.
Ποτέ δεν έχανε. Ήταν περίεργο.
Κι όλοι ρωτούσαν ποιος είναι.
Κέρδισε 92 αγώνες σερί.
Είναι πάνω από 22 μέτρα.
Τόσο καλός ήταν.
Φοβερό! Είναι μέσα!
Του λέω "Βλέπεις; Αυτό κάναμε εξάσκηση".
Χωρίς πρόβλημα.
Ανησυχούσα για το ύψος του,
γι' αυτό αρχίσαμε να του δίνουμε Guinness και ωμό αβγό.
Για να είμαστε δίκαιοι, το έκανε κάθε βδομάδα.
-Όποτε έπαιζε... -Την πήρε.
έπαιρνα τους συλλόγους και ζητούσα το βίντεο.
Έχω γύρω στα 1.300 με 1.400.
Ματς; Μια στιγμή...
-Έχεις 1.300 με 1.400 ματς; -Ναι, σε βίντεο.
Ατυχία. Έλα, Ντέιβ, πάμε!
Ήταν χάρμα να τον βλέπεις να παίζει.
Του άρεσε, το απολάμβανε.
Φοβόμουν περισσότερο όταν ερχόταν,
γιατί ήξερα ότι αν έκανα κάποιο λάθος, θα μου το έλεγε.
Πάντα μου το έλεγε. Πάντα.
Εμπρός, Ντέιβ, κλότσα! Άντε!
Σκεφτήκατε ποτέ ότι ήσασταν σκληρός μαζί του;
Πίστευα ότι ήταν υπερβολικά αυστηρός.
Έλεγα "Μικρός είναι, άσ' τον. Αρκεί να είναι χαρούμενος".
Όχι, γιατί αν του έλεγα πόσο καλός ήταν,
δεν θα 'χε λόγο να κοπιάσει.
Έτσι, έλα! Πίεσε!
Άντε!
Πιο ψηλά! Ντέιβ, ανέβα!
Άκουγα τη μαμά μου να του λέει
"Σταμάτα να του μιλάς έτσι. Πάψε να του φωνάζεις.
Μην τον μαλώνεις. Τα πήγε καλά σήμερα".
Κι ο μπαμπάς μου έλεγε πάντα
"Καλά τα πήγε".
Ντέιβ, σήκω! Έλα, πάμε!
Τον πήρατε ποτέ στην άκρη να του πείτε "Μην είσαι τόσο αυστηρός;"
Προσπάθησα, αλλά δεν με άκουγε.
Εμπρός, παλικάρι μου! Έλα τώρα, πάμε! Έλα, Ντέιβ!
Ταραζόμουν όταν τον έκανε να κλάψει.
Να ρωτήσω κάτι;
Υπήρχε ποτέ μια στιγμή
που ήθελες να τον βαρέσεις;
-Όχι. -Ποτέ;
Όχι.
Ήξερα ότι θα τις έτρωγα.
Φέρ' τη μέσα!
Πάμε!
Ναι, ήμουν σκληρός.
Αλλά αποδείχτηκε, νομίζω,
ότι ήταν το σωστό.
Ρόμπι! Παίξε αν είναι να το κάνεις!
Βοήθησέ τον, τότε!
Κάνατε υπερηχογράφημα;
-Ναι. -Ωραία. Και κλοτσάνε;
-Ναι. -Πιο πολύ απ' τον σύζυγο ή πιο λίγο;
-Το ίδιο, νομίζω. -Ναι;
Λες να είναι κορίτσι ή αγόρι; Ξέρεις;
Όχι, δεν ξέρω.
Ήμουν πολύ έγκυος. Πολύ κουρασμένη.
Ήθελα να γεννήσω.
Να βγει το μωρό. Φτάνει η εγκυμοσύνη.
Στο ποδόσφαιρο τώρα, ο Αργεντινός Ντιέγκο Σιμεόνε
και ο Ντέιβιντ Μπέκαμ θα έρθουν αντιμέτωποι αύριο,
όπου η Γιουνάιτεντ υποδέχεται την Ίντερ
για τον προημιτελικό του Κυπέλλου Πρωταθλητριών.
Χαίρεσαι που παίζεις ενάντια στον Μπέκαμ;
Μόνο για ένα πράγμα μιλούσαν.
Ντέιβιντ!
Μπέκαμ εναντίον Σιμεόνε.
Αλλά εγώ σκεφτόμουν ότι περιμέναμε το πρώτο μας μωρό.
Αυτό είναι το κύριο γεγονός.
Ελάτε πιο κοντά στην τηλεόραση για το κορυφαίο τουρνουά της Ευρώπης.
Ήταν δύο ή τρεις βδομάδες μετά την ημερομηνία τοκετού.
Και ήμουν σε φάση "Έλεος! Τι συμβαίνει πια;"
Οι προσδοκίες είναι τεράστιες.
Ο Μπέκαμ είναι ο νεότερος παίκτης. Από τους πιο ταλαντούχους.
Σίγουρα κάποιες φορές τους τελευταίους μήνες
ένιωσε τη ζωή του να γίνεται μαρτύριο
από τον Αργεντινό Ντιέγκο Σιμεόνε.
Είπατε κάποια στιγμή στα αποδυτήρια
"Γαμώτο. Πάλι αυτός ο μαλάκας";
Ναι, κάτι είπαμε.
"Για να δούμε πώς θα τα πας απέναντί του".
Ήρθε η στιγμή που ο Μπέκαμ και ο Σιμεόνε θα σφίξουν τα χέρια.
Κι ας μην το εννοούν.
Δεν χάρηκε και πολύ.
Αλλά είναι ευγενικός.
Ας ξεχάσουμε τα πρωινά πρωτοσέλιδα και ας προχωρήσουμε στο ματς.
Δεν βγήκαμε να πούμε "Θα τον διαλύσουμε για χάρη σου",
αλλά ο μυστικός μας κώδικας λέει "Αν βρούμε ευκαιρία,
θα τον τσακίσουμε".
Ο Σιμεόνε κλέβει την μπάλα.
Κανένα φάουλ στον Σιμεόνε. Σουτ από τον Μπέκαμ.
Ώρα να βάλει γκολ ο Μπέκαμ.
Μπέκαμ.
Θυμάμαι που πήρε τηλέφωνο τη Βικτόρια.
Ο Μπέκαμ εκτελεί.
Το μυαλό του ήταν αλλού.
Μάλωναν.
Η Βικτόρια έλεγε "Αν χάσεις τη γέννα, αν δεν είσαι εδώ..."
Και του λέω
"Κλείσε το τηλέφωνο.
Θα είσαι κομμάτια πριν μπεις στο γήπεδο".
Γκάρι Νέβιλ.
Ντέιβιντ Μπέκαμ.
Θυμάμαι να του λέω "Πρέπει να επικεντρωθείς εδώ.
Το ματς είναι σημαντικό".
Ο Σιμεόνε. Κάνει σουτ!
Δεν έπαιζε καθόλου.
Και τότε, ξαφνικά...
Ένας Ντέιβιντ Μπέκαμ! Υπάρχει μόνο ένας Ντέιβιντ Μπέκαμ!
Το πλήθος άρχισε να φωνάζει το όνομά του.
Ένας Ντέιβιντ Μπέκαμ! Υπάρχει μόνο ένας Ντέιβιντ Μπέκαμ!
Ήταν το σημείο καμπής για τον Ντέιβιντ.
Υπάρχει μόνο ένας Ντέιβιντ Μπέκαμ!
Ένιωσε ότι ο κόσμος του Μάντσεστερ τον υποστήριζε.
Ένας Ντέιβιντ Μπέκαμ! Υπάρχει μόνο ένας Ντέιβιντ Μπέκαμ!
Αυτό κάνουν οι οικογένειες. Αυτό έκανε η Γιουνάιτεντ.
Ο Μπέκαμ στη σέντρα.
Ντέιβιντ Μπέκαμ.
Σεντράρει στον Κόουλ!
Ο θόρυβος ήταν εκκωφαντικός.
Σιμεόνε.
Διέκρινα λίγη περισσότερη φλόγα στη διεκδίκηση του Μπέκαμ;
Στον Μπέκαμ.
Περνάει στον Ντουάιτ Γιορκ. Είναι 1-0!
Από τη σέντρα του Ντέιβιντ, η Μάντσεστερ Γιουνάιτεντ
προηγείται στο σκορ.
Νέβιλ προς Μπέκαμ.
Πάσα στον Γιορκ. 2-0!
Ο Μπάτζιο στο ελεύθερο χτύπημα. Διώχνει ο Μπέκαμ.
Παραλίγο να δούμε σπίθες.
Δεν θα βγάλουν το μωρό "Ντιέγκο", ας το θέσουμε έτσι.
Μάντσεστερ Γιουνάιτεντ, Ίντερ 2-0.
Στο τέλος του αγώνα,
είχε την ευγένεια να ανταλλάξουμε φανέλες.
Έριχνες βελάκια στη φανέλα;
Όχι. Την έκανα κορνίζα.
ΣΠΡΩΞΕ, POSH Ο ΜΠΕΚΑΜ ΜΕ ΤΗ ΒΙΚΤΟΡΙΑ ΓΙΑ ΤΟΝ ΤΟΚΕΤΟ
ΝΟΣΟΚΟΜΕΙΟ ΠΟΡΤΛΑΝΤ
Στο τέλος, μου είπαν ότι χρειάζομαι καισαρική.
Θυμάμαι τους τίτλους "Πολύ Posh για να σπρώξει".
Δεν το έκανα από άποψη.
Μου είπαν ότι ήταν επικίνδυνο να γεννήσω φυσιολογικά.
Ήταν ό,τι πιο εκπληκτικό.
Το πρώτο μου παιδί.
Κάποιος ήρθε και μας είπε
"Πρέπει ν' ανακοινώσεις τη γέννηση του παιδιού,
όνομα, βάρος, η Βικτόρια είναι καλά".
Μου 'χαν κάνει επισκληρίδιο, και θυμάμαι να σκύβει
όπως ήμουν στο κρεβάτι, ναρκωμένη από τη μέση και κάτω.
Και της λέω "Θα μου φτιάξεις τα μαλλιά;"
Μάλλον δεν ενθουσιάστηκε και πολύ μ' αυτό.
Ντέιβιντ! Πώς είναι το μωρό;
Πώς είναι η Βικτόρια;
Πάντα του φτιάχνεις τα μαλλιά.
Πάντα του φτιάχνω τα μαλλιά.
Εδώ! Ευχαριστώ!
Μπρούκλιν. Αγόρι.
Χαιρέτα την κάμερα!
Πώς θα πείτε το μωρό;
Μπρούκλιν Τζόζεφ.
-Μπρούκλιν Τζόζεφ; -Ναι.
-Εδώ, Ντέιβιντ! -Ντέιβιντ!
Μόλις γεννήθηκε, σκέφτηκα ξαφνικά
"Πώς θα τον προστατέψω; Πώς θα τα καταφέρω;"
Εκείνη τη νύχτα, ο Μπρούκλιν κοιμήθηκε δίπλα στη Βικτόρια.
Η Βικτόρια είπε "Έλα μαζί στο κρεβάτι",
και της λέω "Με τίποτα.
Θα κοιμηθώ με το κεφάλι στην πόρτα".
Ντέιβιντ!
Μου είχε μπει η ιδέα ότι θα τον έκλεβαν.
Ντέιβιντ, εδώ!
Ντέιβιντ!
Υποτίθεται ότι ήταν στιγμή χαράς.
Και ήταν, φυσικά.
Αλλά ανησυχούσα.
Δεν ήθελα να έρθει στη ζωή
σε μια στιγμή που περνούσα αυτά που περνούσα.
-Τα τζάμια ήταν φιμέ. -Ναι.
Μόλις είχε αρχίσει.
Εδώ είναι ο Ντέιβιντ με τον Μπρούκλιν τυλιγμένο σε μια κουβέρτα.
Νιώθατε ενοχές που τον φωτογραφίζατε με τα παιδιά του;
Κοίτα...
Δεν θα το κάναμε τώρα.
Απλώς...
Έχουν αλλάξει οι καιροί. Δεν γίνεται πια.
Πλήρωναν μια περιουσία για φωτογραφίες του παιδιού μας.
Οπότε...
Έκαναν τα πάντα για να τις αποκτήσουν.
Δεν θέλουμε να φωτογραφίζεται μέχρι την ηλικία που θα αποφασίζει.
Είναι ιδιωτικές στιγμές με το μωράκι μας,
κι έτσι θέλουμε να μείνουν.
-Εδώ βλέπετε το μωρό. -Ναι.
Αλλά όταν άρχισαν οι απειλές απαγωγής, τότε έγινε τρομακτικό.
Λαμβάναμε απειλές απαγωγής
από τη στιγμή που γεννήθηκε.
Δεν μπορώ καν να εξηγήσω
πώς είναι. Δεν μπορούσαμε να κρυφτούμε.
Στον ζωολογικό κήπο.
Εδώ, στο Wacky Warehouse.
-Όντως. -Ήταν στο Wacky Warehouse.
-Τους ακολουθούσατε παντού. -Ναι.
Είναι αναμνήσεις που μου ξανάρχονται,
και καταλαβαίνω γιατί
με αγχώνουν οι συνεντεύξεις μαζί σας.
Γιατί έχω απωθήσει πολλά, όπως και ο Ντέιβιντ.
Αλλά τώρα τα ξαναθυμάμαι.
Φαντάσου να κάνεις παιδί και να δέχεσαι απειλές.
Ο Ντέιβιντ έπαιζε ξέροντας ότι συνέβαιναν όλα αυτά.
Ο Μπέκαμ πάλι χάνει την μπάλα. Δεν το συνηθίζει.
Δεν είναι ο εαυτός του αυτήν τη στιγμή.
Ίσως ξενύχτησε με το μωρό.
Κι εγώ ήμουν μόνη μου σ' ένα διαμέρισμα μ' ένα μωρό.
Έτσι, τον έπαιρνα μαζί στα ματς.
Και οι προπηλακισμοί ήταν...
Είναι δύσκολο να το περιγράψεις.
Κι άρχισαν τα συνθήματα για τη Βικτόρια.
Ήταν ένα σύνθημα, που θα με σκότωνε αν το έλεγα.
Όλοι οι οπαδοί το έλεγαν.
"Η Posh Spice τον παίρνει από πίσω".
Συγγνώμη για την αγενή έκφραση.
Το τραγουδούσαν 75.000 άνθρωποι.
Ήταν εξευτελιστικό, προσβλητικό.
Θυμάμαι μια κυρία δίπλα μου να με κοιτάει
και να μην ξέρει τι να πει. Λέει "θέλετε μια καραμέλα;"
"Καραμέλα"; Τι να πει κανείς σε κάποιον
που ακούει 75.000 ανθρώπους να λένε ότι τον παίρνει;
Δεν ξέραμε τι να κάνουμε.
Νιώθαμε να πνιγόμαστε.
Ο Ντέιβιντ μπορούσε να αντιμετωπίσει τα πάντα για τον εαυτό του.
Αλλά όταν την πέφτουν στην οικογένεια, τα παιδιά, τη σύζυγό σου,
τότε αντιδράς.
Τι έκανες;
Αν και ήταν φρικτό να βλέπω τη Βικτόρια στις κερκίδες να...
Στην πραγματικότητα...
ήταν αυτό που μου έδινε ώθηση.
Ο Μπέκαμ.
Είναι μέσα! Το έκανε τώρα! Ο Ντέιβιντ Μπέκαμ σκοράρει μετά από καιρό.
Ακόμα τον γιουχάρουν όπου πάει.
Όταν οι οπαδοί φώναζαν συνθήματα κατά της οικογένειάς μου,
κατέληγα να βάζω γκολ.
Φυσικά, ο Μπέκαμ!
Είχε σχεδόν πέντε μήνες να σκοράρει. Τώρα έβαλε δύο σε δύο αγώνες.
Ο ΜΠΕΚΑΜ ΣΩΖΕΙ ΤΗ ΓΙΟΥΝΑΪΤΕΝΤ ΜΑΓΙΚΗ ΣΤΙΓΜΗ
Θα ήθελα να σας πω για τα συνθήματα,
αλλά τα περισσότερα είναι άσεμνα.
Η επίθεση που δεχόταν ήταν χάσιμο χρόνου.
Χάσιμο χρόνου.
Μπέκαμ. Ωραίο κοντρόλ.
Επικίνδυνη σέντρα.
Και είναι μέσα!
Άλλη μια υπέροχη πάσα από τον Μπέκαμ.
ΤΟ ΑΓΟΡΙ ΤΗΣ BRYLCREEM
ΑΡΣΕΝΑΛ 69 Μ. ΓΙΟΥΝΑΪΤΕΝΤ 68
Όσο μεγαλύτερη επίθεση δεχόταν, τόσο καλύτερα έπαιζε.
Μπέκαμ.
Έχει κέφια.
Ο Μπέκαμ αρνείται να τα παρατήσει.
...για τη Μάντσεστερ Γιουνάιτεντ. Ο Μπέκαμ. Φοβερό!
Γι' αυτό μας είχε ετοιμάσει ο σερ Άλεξ.
Μ. ΓΙΟΥΝΑΪΤΕΝΤ 71 ΑΡΣΕΝΑΛ 69
Ο Σέριγχαμ.
Μπέκαμ! Τι γκολ!
Χρειαζόταν κάτι ξεχωριστό
για να αλλάξει το ματς υπέρ της Γιουνάιτεντ.
Η ΑΝΑΓΕΝΝΗΣΗ ΤΟΥ ΝΤΕΪΒΙΝΤ ΜΠΕΚΑΜ
Έκανε ένα λάθος. Δέχτηκε έντονη κριτική γι' αυτό.
Τι κάνεις μετά;
Επιβιώνεις;
Ο Μπέκαμ στο κόρνερ.
Πάσα στον Κιν!
Η Μάντσεστερ Γιουνάιτεντ πάλι κοντά σε τελικό Ευρωπαϊκού Κυπέλλου!
Σε αγώνα εκτός έδρας,
μας είχαν βάλει στο ίδιο ξενοδοχείο με τα ΜΜΕ.
Ήταν κι ένας δημοσιογράφος της Sun.
Το τελευταίο βράδυ, χρεώσαμε το φαγητό μας στο δωμάτιό του.
Εκδίκηση.
Η Μάντσεστερ Γιουνάιτεντ είναι στα πρόθυρα του αθλητικού μεγαλείου.
Αν νικήσει, γίνεται πρωταθλήτρια.
Τρελή σεζόν. Δεν ήταν κάτι...
Ο αρχικός στόχος ήταν να κερδίσουμε τα πάντα.
Είναι φυσικό. Μετρούσαμε τους αγώνες μέχρι την τελευταία βδομάδα.
Σκόουλς.
Μπέκαμ.
Είναι μέσα!
Η Μάντσεστερ Γιουνάιτεντ είναι πρωταθλήτρια!
Το πρώτο βήμα για ένα εκπληκτικό τρεμπλ έχει γίνει.
ΠΗΡΑΜΕ 1 ΜΕΝΟΥΝ 2
Οπαδοί της Μ. Γιουνάιτεντ και της Νιούκασλ συρρέουν στο Γουέμπλεϊ
για τον τελικό του Κυπέλλου.
Για τη Γιουνάιτεντ είναι ένα βήμα προς το ιστορικό τρεμπλ.
Είναι ο 118ος τελικός από το ξεκίνημα της διοργάνωσης το 1872,
και ίσως ένας από τους σημαντικότερους.
Η Πρέμιερ Λιγκ
είναι κάτι σημαντικό.
Μα το Κύπελλο Αγγλίας είναι τελείως διαφορετικό.
Σέριγχαμ. Στον Σκόουλς!
Η Μάντσεστερ Γιουνάιτεντ μπορεί να γράψει ιστορία.
Πήραν ήδη Κύπελλο Αγγλίας και Πρέμιερ Λιγκ.
Αν κερδίσουν το Ευρωπαϊκό Κύπελλο, θα έχουν πετύχει το τρεμπλ.
Το τρεμπλ ήταν...
κάτι άπιαστο.
Πώς μπορεί να το κάνει μια ομάδα; Είναι αδύνατον.
Αυτό ήταν το κοστούμι μας στον τελικό του Τσάμπιονς Λιγκ.
Αυτό ήταν το κοστούμι. Είχε ένα σήμα εδώ,
αλλά το έβγαλα για να το φοράω και μετά,
σε γάμους και τέτοια.
Για να πω την αλήθεια, δεν θα μου έκανε τώρα,
γιατί έβαλα μερικά κιλά από τότε.
Η Μ. Γιουνάιτεντ ετοιμάζεται να πετάξει στη Βαρκελώνη για το Ευρωπαϊκό Κύπελλο.
Ήταν μια τρελή εβδομάδα.
Φωτογραφίες, ρούχα, το ένα, το άλλο.
Μπλε κοστούμια, γκρι κοστούμια.
"Δοκίμασε το παντελόνι, το σακάκι".
Πήρε ο Φέργκιουσον το δικό του;
Κάτι μου έλεγε σήμερα για άσπρες κάλτσες.
Σακάκια και παντελόνια παντού.
Είχα μπουχτίσει με τα κοστούμια.
-Εκεί κάτω; -Ναι.
Το αεροδρόμιο του Μάντσεστερ ήταν γεμάτο οπαδούς της Γιουνάιτεντ
που πετούσαν για Βαρκελώνη με την ελπίδα για νίκη.
Στην αρχή της σεζόν, το τρεμπλ της Γιουνάιτεντ έδινε 80 προς 1.
Η ομάδα ταξίδεψε με στιλ,
γνωρίζοντας ότι με μια νίκη θα έσπαγαν το ρεκόρ.
Η πτήση μας για Βαρκελώνη ήταν με Concorde.
Ήταν μια εμπειρία.
Ήταν φρικτό. Απαίσιο.
Έκανα εμετό στην τουαλέτα.
Αυτήν τη στιγμή ταξιδεύουμε με πάνω από 1.500 χλμ την ώρα.
-Πώς ήταν η πτήση; -Φανταστική.
Χιλιάδες οπαδοί της Γιουνάιτεντ έχουν εισβάλει στη Βαρκελώνη.
Η Μ. Γιουνάιτεντ και η Μπάγερν Μονάχου κυνηγούν ένα ιστορικό τρεμπλ.
Αύριο το βράδυ,
η μια τους θα ανακηρυχτεί η καλύτερη ομάδα της Ευρώπης.
Τι θα σήμαινε για μένα; Θα ήμουν ο πιο ευτυχισμένος άνθρωπος στον κόσμο.
Γι' αυτό δούλεψα.
Αυτή είναι η στιγμή που περίμενε η Μάντσεστερ εδώ και 31 χρόνια.
Οι οπαδοί είναι πολύ νέοι για να θυμούνται το 1968.
-Βλέπεις, Ντέιβιντ; -Ναι.
-Μπορείς να δεις, δηλαδή; -Ναι.
Εντάξει.
-Τελικός Ευρωπαϊκού Κυπέλλου. -Η πορτογαλική άμυνα...
Μ. ΓΙΟΥΝΑΪΤΕΝΤ - ΜΠΕΝΦΙΚΑ ΤΕΛΙΚΟΣ ΕΥΡ. ΚΥΠΕΛΛΟΥ, 1968
Ήταν σπουδαία μέρα για τον μπαμπά.
Έβλεπε την ομάδα του.
Ήταν σπουδαίο παιχνίδι για σας.
Ναι. Ήταν τεράστιο παιχνίδι.
Ο Τσάρλτον την έστειλε στα δίχτυα.
Ο τρόπος που έπαιζε ο σερ Μπόμπι ήταν απίστευτος, η κίνησή του με την μπάλα,
όλα αυτά που έκανε...
Ήταν απίστευτος.
Η φωτιά της Μπενφίκα είχε σχεδόν σβήσει.
Αλλά της Γιουνάιτεντ; Με τίποτα.
Ο Μπόμπι Τσάρλτον έκανε το 4-1.
Η Μάντσεστερ Γιουνάιτεντ τα κατάφερε.
Ήταν πρωταθλητές Ευρώπης. Επιτέλους...
Αλλά η νίκη το 1968 ήταν δώρο άδωρο.
Η Γιουνάιτεντ δεν ξανακέρδισε Ευρωπαϊκό Κύπελλο από τότε.
Και όσο συνεχίζεται, τόσο χειρότερα,
τόσο μεγαλύτερη είναι η άπιαστη κληρονομιά του παρελθόντος.
Μ. ΓΙΟΥΝΑΪΤΕΝΤ - ΜΠΑΓΕΡΝ ΜΟΝΑΧΟΥ ΤΕΛΙΚΟΣ
Τι βραδιά για τον Μπέκαμ.
Είναι η ευκαιρία μιας ζωής.
Μια ευκαιρία για τρεμπλ
που όμοιά της δεν είχε ποτέ αγγλική ομάδα, και ίσως να μην έχει ξανά.
Ίσως μπουν στα βιβλία της ιστορίας σήμερα.
Με όλα όσα είχαν γίνει εκείνη τη χρονιά,
όταν παρατάσσονταν οι ομάδες, εγώ έψαχνα
τη Βικτόρια και τους γονείς μου.
Οι γονείς μας ήταν πάντα εκεί.
Αλλά θυμάμαι να ψάχνω στο τεράστιο γήπεδο.
Σχεδόν 100.000 θεατές εδώ στο Καμπ Νόου απόψε.
Αν δεν έβλεπα τον μπαμπά μου, κάτι έλειπε.
Αγχωνόμουν.
Το ίδιο κι ο Ντέιβιντ με τους γονείς του.
Μοιάζει γελοίο για έναν 23χρονο ποδοσφαιριστή,
αλλά η παρουσία τους μας καθησύχαζε.
"Είναι εκεί. Παρακολουθούν".
Μόλις τους είδα,
ήμουν έτοιμος.
Ακούστε την ατμόσφαιρα που δημιουργείται στο στάδιο.
Βρίσκονται εδώ στα πρόθυρα ενός ιστορικού γεγονότος.
Να ο Μπόμπι Τσάρλτον, ο άντρας που σήκωσε το Ευρωπαϊκό Κύπελλο.
Το χτύπημα φάουλ του Μπέκαμ είναι αποτυχημένο.
Ήμασταν χάλια.
Σοκαριστικό. Χάλια.
Μπερδεύτηκαν.
Ζοριστήκαμε στο πρώτο μισάωρο.
Ζοριστήκαμε πολύ.
Υπάρχει ένταση.
Ο Μπάσλερ. Αλλαγή πορείας και μέσα!
Η Μπάγερν σκοράρει πρώτη!
Η Μάντσεστερ Γιουνάιτεντ τα έχει βρει σκούρα.
Ο Ντέιβιντ,
εκείνο το βράδυ,
είχε κάτι μέσα του που έλεγε "Δεν θα το επιτρέψω".
Μπέκαμ.
Ήταν κάτι προσωπικό που είχε μέσα του.
Τέλεια πάσα για τον Κόουλ.
Ένα πείσμα, μια αποφασιστικότητα.
Ντέιβιντ Μπέκαμ.
Μετά την κόκκινη κάρτα, την κατακραυγή...
Να τος πάλι.
...και το απόλυτο χάος...
η εθνική ντροπή, όπως τον αποκαλούσαν...
Ο Μπέκαμ με δυνατή μπαλιά.
...είχε δεχτεί χτυπήματα από παντού.
Αλλά επιβίωσε από αυτό
και εξελίχθηκε.
Προσπαθεί να ηγηθεί σε όλο το παιχνίδι.
Συνήθως τον εμψύχωνα στο γήπεδο.
Του μιλούσα συνέχεια. Πιο πολύ για μένα.
Νομίζω ότι σ' εκείνο τον αγώνα έγινε αρχηγός.
Να τος πάλι.
Και σκέφτηκα
"Τώρα εμπνέει εκείνος εμένα".
Η σεζόν φτάνει στο δραματικό φινάλε,
με τη Μάντσεστερ Γιουνάιτεντ να προσπαθεί να ισοφαρίσει.
Υπάρχει κάποιος ήρωας που περιμένει να εμφανιστεί;
Ο Άντι Κόουλ θα αντικατασταθεί από τον Όλε Σόλσκιερ για τα τελευταία δέκα λεπτά.
Πώς ένιωσες όταν σε κάλεσε;
"Επιτέλους. Καιρός ήταν".
ΑΛΛΑΓΗ - 9 ΑΝΤΙ ΚΟΟΥΛ
Μήπως έχει κάποιο γκολ στο μανίκι;
Δεν θυμάμαι πολλά, αλλά έχω δει τον εαυτό μου να τρέχει στο γήπεδο.
Κι όταν τρέχω έτσι, είμαι προσηλωμένος, οπότε δώστε προσοχή.
Θα γίνει κάτι καλό.
Ο Μπέκαμ στο κόρνερ.
Διώχνει ο Κούφουρ.
Ο Γκάρι Νέβιλ προλαβαίνει.
Στον Τέντι Σέριγχαμ. Νέβιλ στη σέντρα.
Κεφαλιά από τον Σόλσκιερ! Με την πρώτη του επαφή!
Τι ωραίο που θα ήταν!
Ναι.
Άραγε θα γίνει τώρα;
Ο χρόνος τελείωνε.
Τρία λεπτά καθυστερήσεις.
Είχα τελειώσει.
Δεν είχα τίποτα άλλο να δώσω.
Ήθελα να πέσω κάτω και να κοιμηθώ,
γιατί ήταν πολύ δύσκολη σεζόν.
Ήμουν τελείως κομμάτια.
Είπα στον άντρα μου τότε, ήταν πριν πεθάνει...
"Ωχ, αμάν. Πάω να φτιάξω καφέ".
Τίποτα δεν τελείωσε ακόμα.
Όπως λένε.
Θυμάμαι να κοιτάω όλους τους οπαδούς της Γιουνάιτεντ...
"Θα χάσουμε στον τελικό και ούτε θα εκπλαγεί κανείς".
Θυμάμαι να σκέφτομαι "Τι απογοήτευση".
Τότε, συνέβη κάτι απίστευτο.
Ντέιβιντ Μπέκαμ.
Στον Γκάρι Νέβιλ.
Διώχνει ο Έφενμπεργκ. Κόρνερ.
Μπορεί να σκοράρει η Γιουνάιτεντ; Πάντα σκοράρουν.
Πήραμε κόρνερ.
Τι σκεφτόσουν;
Να κάνω ό,τι έκανα μικρός.
Όταν ο μπαμπάς μου μ' έβαζε να εκτελώ κόρνερ το ένα μετά το άλλο.
Κόρνερ, ξανά και ξανά.
Και να το βάζω στο σημείο ακριβώς που ήθελε.
Αλλιώς, θα με σκότωνε.
Μου έλεγε "Υπάρχουν στιγμές όπως τα κόρνερ στο τέλος του αγώνα
που μπορούν να γράψουν ιστορία".
Θα τα καταφέρουν;
Μπέκαμ.
Στον Σμάιχελ. Πάσα στον Ντουάιτ Γιορκ.
Σουτ του Γκιγκς! Σέριγχαμ!
Στο 30ό δευτερόλεπτο των καθυστερήσεων, η Μάντσεστερ Γιουνάιτεντ ισοφαρίζει!
Είναι ακόμα μέσα στο παιχνίδι!
Είχαν σκοράρει. Και λέει
"Πάμε σε παράταση".
Και λέω "Φεύγω, τότε".
Και βγήκα πάλι.
Όπως είναι τα πράγματα, πάμε σε παράταση,
εκτός αν ο Όλε Σόλσκιερ δημιουργήσει άλλο ένα.
Ο Μπέκαμ στο κόρνερ.
Μπέκαμ.
Στον Σέριγχαμ.
Και σκοράρει ο Σόλσκιερ!
Η Μάντσεστερ Γιουνάιτεντ φτάνει στη Γη της Επαγγελίας!
Και τι έγινε όταν έβαλες το γκολ;
Έγινε χαμός. Οι παίκτες παραλίγο
να με πνίξουν.
Γράφτηκε ιστορία. Η Μάντσεστερ Γιουνάιτεντ είναι πρωταθλήτρια Ευρώπης πάλι.
Δεν θα υπάρξει ξανά πιο δραματικός τελικός Ευρωπαϊκού Κυπέλλου.
Εκείνη τη χρονιά, ο γιος μου...
Ο γιος μου έγινε άντρας.
Ήταν ο πιο εκπληκτικός αγώνας που έχω ζήσει. Ήταν φανταστικός.
Δεν ερωτεύτηκες το ποδόσφαιρο;
Όχι. Αλλά αγαπώ τον Ντέιβιντ και μ' αρέσει να τον βλέπω.
ΙΟΥΛΙΟΣ 1999 ΚΑΣΤΡΟ ΛΑΤΡΕΛΣΤΑΟΥΝ, ΙΡΛΑΝΔΙΑ
Ντέιβιντ!
-Αυτός είναι; -Αυτός, με το καρό.
Με το λευκό γάντι.
Προσοχή. Θα περάσει το σημαιάκι.
Τρακ πριν τον αγώνα!
Κοιτάξτε το πρωτοσέλιδο της Mirror.
Όλα τα μάτια θα είναι στους Μπέκαμ,
ενόψει του παραμυθένιου γάμου τους σε ιρλανδικό κάστρο,
που θα είναι το γεγονός της χρονιάς.
Ο Μπέκαμ και η Posh Spice θα θεώρησαν το Λάτρελσταουν ρομαντικό
όταν έκλεισαν τον γάμο,
αλλά τώρα έχει ατμόσφαιρα υπαίθριας συναυλίας.
Πώς σου φαίνεται ο Μπέκαμ;
Είναι τυχερός.
Ας μιλήσουμε λίγο για τον γάμο.
Ο κωλογάμος.
Ίσως βρούμε φουρτούνες
Ο Γκάρι έφτιαξε μαλλί.
Θεούλη μου.
Έχεις τρακ;
Όχι, καθόλου.
Απλώς πήγα τουαλέτα 50 φορές.
Ο Γκάρι έχει τρακ.
ΚΑΣΤΡΟ ΛΑΤΡΕΛΣΤΑΟΥΝ
Η μόνη κάμερα που επιτρέπεται ανήκει στο περιοδικό ΟΚ!.
Πλήρωσε ένα εκατομμύριο λίρες για το αποκλειστικό.
Αλήθεια είπαν στους καλεσμένους
να φορέσουν ό,τι θέλουν αλλά μαύρο;
Μαύρο και άσπρο, προφανώς.
-Θα είναι λίγο βαρετό, έτσι; -Είναι, όντως.
Ο γάμος...
ήταν σκέτο θέαμα.
Προσπαθώ να θυμηθώ πότε αποφάσισα να φορέσω μοβ κοστούμι.
Δεν ξέρω πότε έγινε αυτό.
Μάλλον ακολούθησα την ιδέα της Βικτόρια.
Μα τι είχαμε στο μυαλό μας;
Είχε πλάκα.
Δεν μας ένοιαζε η γνώμη των άλλων.
Είναι υπέροχο να είσαι έτσι. Να μη σου καίγεται καρφί.
Απλώς θέλεις να εκφραστείς.
Έτσι ήμασταν.
Είχατε και θρόνους.
Και θρόνους. Δεν ξέρω πώς μας ήρθε.
Έχουμε ξεχωριστούς καλεσμένους.
Ο Ντέιβιντ είπε ότι οι Spice Girls
ζήτησαν να έρθει η ομάδα της Μπάγερν.
Ο Ντέιβιντ παραξενεύτηκε και ρώτησε γιατί.
Απάντησαν ότι θέλουν να δουν άντρες
που προηγούνται 90 λεπτά, μα έρχονται δεύτεροι.
Ήταν μια τρομερά εξαντλητική σεζόν.
Δεν θα τα κατάφερνα εκείνη την εποχή
αν δεν ήμουν σε μια ομάδα όπως η Γιουνάιτεντ.
Αλλά τα έβγαλα πέρα κυρίως χάρη στη Βικτόρια.
Είχα παντρευτεί την Posh Spice
και η ζωή μου είχε αλλάξει.
Ο θόρυβος γύρω από τον Ντέιβιντ και τη Βικτόρια ήταν τεράστιος.
Αυτό δεν άρεσε ποτέ στον σερ Άλεξ.
Θεωρούσε ότι τον αποσπούσα
και ότι θα έβαζα σε κίνδυνο την καριέρα του.
Το ότι βρίσκεται υπό τον έλεγχο της κυρίας Μπέκαμ
δυσκολεύει τον Φέργκιουσον,
που είχε τον έλεγχο του παίκτη του εδώ και τόσο καιρό.
Υποτιτλισμός: Σταυρούλα Σοκόλη